Geborg: Het jy al die sardynloop aan die KZN Suidkus beleef? As jy dié wintervakansie iets onvergeetliks wil doen, ry in die rigting van Port Edward al die pad tot by Scottburgh.
Afrika het ’n paar reuse-natuurgebeurtenisse wat jy moet beleef: Daar is die wildebeesmigrasie in Zambië en die Serengeti, en die paar weke per jaar wat die pas uitgebroeide leerrug- en karetskilpaaie hul weg oor die strand na die see by St. Lucia probeer vind... Die sardynloop aan die KZN-Suidkus is nóg so ’n jaarlikse gebeurtenis wat jy minstens een keer in jou lewe moet aanskou. En as jy dit eers gesien het, sal jy elke jaar wil terugkom.
As jy gelukkig is, sal jy bloot op ’n dag die walvisse deur jou verkyker dophou of op die rotse staan en hengel, en dan skielik sien hoe die ski-bote uitgaan en met nette vol sardyne terugkom.
As jy dalk die sardynloop self misloop, het die streek die hele Junie en Julie programme en feeste waarvoor dit die moeite werd is om Suidkus toe te ry vir 'n lekker vakansie.